**Χρήσιμες πληροφορίες για πρωτοετείς φοιτητές/ριες**

Αγαπητές φοιτήτριες και αγαπητοί φοιτητές,

Θα θέλαμε να σας καλωσορίσουμε στο Τμήμα μας και να σας παραθέσουμε ορισμένες χρήσιμες πληροφορίες για την ομαλή προσαρμογή σας στην Ακαδημαϊκή Κοινότητα του Πανεπιστημίου μας:

* Οι φοιτητές/τριες θα πρέπει να παρακολουθούν τις **ανακοινώσεις** που αναρτώνται στην **ιστοσελίδα** του Τμήματος.
* **Δεν απαιτείται η υποβολή δήλωσης μαθημάτων για το πρώτο εξάμηνο φοίτησης**
* Οι φοιτητές/τριες του Πανεπιστημίου έχουν πρόσβαση σε **πληθώρα υπηρεσιών**, οι οποίες παρατίθενται στον ακόλουθο σύνδεσμο: https://www.uniwa.gr/foitites/.
* Η αίτηση για **ακαδημαϊκή ταυτότητα** (φοιτητικό πάσο) υποβάλλεται από τους/τις φοιτητές/τριες ηλεκτρονικά στην Υπηρεσία Ακαδημαϊκής Ταυτότητας του Υπουργείου Παιδείας και Θρησκευμάτων: https://academicid.minedu.gov.gr/ μετά την ολοκλήρωση των εγγραφών και αφού προηγηθεί η χορήγηση αριθμού μητρώου και ηλεκτρονικών Ιδρυματικών κωδικών.
* Η **χορήγηση των συγγραμμάτων** πραγματοποιείται μέσω της υπηρεσίας **ΕΥΔΟΞΟΣ**. Απαιτείται η υποβολή ηλεκτρονικής δήλωσης από τους/τις φοιτητές/τριες στη συγκεκριμένη υπηρεσία (http://eudoxus.gr/) σε ημερομηνίες που ανακοινώνονται από τη Γραμματεία.
* Για θέματα **σίτισης, στέγασης, στεγαστικού επιδόματος** οι φοιτητές/τριες μπορούν να ενημερώνονται από την ιστοσελίδα της Διεύθυνσης Φοιτητικής Μέριμνας: https://merimna.uniwa.gr/.
* Οι αιτήσεις για **μετεγγραφή** υποβάλλονται στο Υπουργείο Παιδείας και Θρησκευμάτων σε ημερομηνίες που ανακοινώνονται από το Υπουργείο Παιδείας μετά την ολοκλήρωση των εγγραφών.

Στοιχεία επικοινωνίας της Γραμματείας του Τμήματος:

ΠΑΝΕΠΙΣΤΗΜΙΟ ΔΥΤΙΚΗΣ ΑΤΤΙΚΗΣ

ΤΜΗΜΑ ΔΙΟΙΚΗΣΗΣ ΤΟΥΡΙΣΜΟΥ

ΠΑΝΕΠΙΣΤΗΜΙΟΥΠΟΛΗ ΑΛΣΟΥΣ ΑΙΓΑΛΕΩ

*Διεύθυνση: ΑΓΙΟΥ ΣΠΥΡΙΔΩΝΟΣ, ΑΙΓΑΛΕΩ 12243*

*Τηλέφωνο: 210-5385211*

*e-mail: tourism@uniwa.gr*

*Ώρες κοινού: 10:00 – 14:00*